पेयजल दरें बढ़ाने के विरोध में प्रदर्शन
मुकुंदगढ़ | पेयजलदरें बढ़ाने के विरोध में सोमवार को शिवसेना कार्यकर्ताओं ने पीएचईडी दफ्तर पर प्रदर्शन किया। तहसील प्रभारी अरविंद चौबे, नगर प्रमुख आनंद घोड़ेला के नेतृत्व में कार्यकर्ताओं ने दफ्तर के सामने नारेबाजी कर विरोध जताया। जलदाय मंत्री के नाम जेईएन को सौंपे गए ज्ञापन में बताया है कि सरकार ने पानी की दरें बढ़ाकर गरीब तबके के लोगों पर कुठाराघात किया है। लोगों ने बढ़ाई गई दरों को वापस लेने की मांग की है। अशोक शर्मा, विनोद पंवार, अनिल पंवार, राधेश्याम भार्गव, पवन शर्मा, इस्लाम रंगरेज, महेंद्र भार्गव मौजूद थे।
hin_Deva hin_Deva